|  |
| --- |
| **Muokkaile kutsusta keltaisella korostetut kohdat** **ja laita haaste eteenpäin.** |

<Sähköpostiotsikko> Haluamme teidät mukaan Suureen Metsädialogipäivään järjestämään keskustelun ”Metsien merkityksestä ja tulevaisuudesta Suomessa”

Hei xxx

Me xxx:ssä osallistumme Suureen Metsädialogipäivään 2.4.2025 järjestämällä dialogin. Haastamme teidät mukaan! Lue alta lisää ja ilmoittaudu mukaan.

**Kutsumme teidät mukaan** **Suureen Metsädialogipäivään järjestämään keskustelun ”Metsien merkityksestä ja tulevaisuudesta Suomessa” 2.4.2025.**

Mitä metsä merkitsee sinulle? Yhteisöllesi? Suomelle? Millainen on metsien tulevaisuus?

Tavoitteena on saada näkyviin metsiin liittyvät merkitykset ja arvot, monipuolistaa metsistä käytävää keskustelua ja tukea metsiin liittyvän toiminnan uudistamista. On tärkeää, että saamme erilaisten ryhmien näkökulmat esiin koko Suomen kattavasti ja haluamme teidän näkökulmanne mukaan.

*Metsillä on ratkaisevan tärkeä rooli ilmastonmuutoksen hillinnässä ja luontokadon pysäyttämisessä. Samaan aikaan ne ovat tärkeä osa talouselämää ja monien ihmisten elinkeinoa. Metsät ovat myös syvästi merkityksellinen elämisen, harrastamisen ja rauhoittumisen paikka ihmisille ja välttämätön elinympäristö tuhansille eliölajeille. Metsät, niiden merkitys ja käyttö Suomessa ovat syvässä murroksessa. Tulevaisuudessa meidän on kyettävä sovittamaan yhteen metsän eri merkitykset, arvot ja intressit sekä sopeuttamaan metsien käyttö luonnon kantokyvyn rajoihin*

Dialogeista tehdään anonymisoitu julkinen yhteenveto ja vaihtoehtoisia skenaarioita metsien tulevaisuudesta Suomessa.

Osallistuminen on helppoa, eikä vaadi keskustelun järjestäjältä isoa panosta. Tärkeintä on halu lähteä mukaan Suureen Metsädialogipäivään!

**Miten mukaan?**

1. Yhdistäkää metsän merkitys ja tulevaisuus teille tärkeään aiheeseen, kuten esimerkiksi: ”Metsän merkitys ja tulevaisuus metsänomistajille/mökkeilijöille/retkeilijöille?”, ”Metsän merkitys ja tulevaisuus rovaniemeläisille/kainuulaisille/lahtelaisille?”,” Metsän merkitys ja tulevaisuus luokallemme/työyhteisöllemme/martoille?”
2. Ennakkoilmoittaudu keskustelunjärjestäjäksi [tällä lomakkeella](https://www.lyyti.in/Ilmoittuminen_Suureen_Metsadialogipaivaan_242025_0499) 2.4. mennessä.

**Tuki keskustelun järjestämiseksi:**

* Kattava [materiaalipaketti,](https://koneensaatio.fi/keskustelujarjestajan-ohjeet-suuri-metsadialogipaiva/) joka pitää sisällään:
	+ Dialogin käsikirjoitusluonnoksen, josta löytyy keskustelun vetämiseen tarvittava ohjeistus.
	+ Kutsupohjan, ehdotuksen kutsutavoista ja aikataulusta.
	+ Alustusvaihtoehtoja johdattelemaan keskustelijat syvään ja moninäkökulmaiseen aiheen käsittelyyn.
	+ Vinkkejä ja työkaluja dialogin järjestämiseen ja vetämiseen.
* Perehdytys keskustelun vetäjälle ja kirjurille ennen keskustelua Teamsissa.
(Valitse itsellesi sopivin aika: 27.2. klo 9–12, 27.2. klo 13–16, 3.3. klo 13–16, 20.3. klo 9–12)

**Keskustelun järjestäjän tulee**

* Määritellä tarkempi aihe ja [ennakkoilmoittautua](https://www.lyyti.in/Ilmoittuminen_Suureen_Metsadialogipaivaan_242025_0499) saman tien tai viimeistään 2.4. mennessä
* Varata mahdollinen tila ja tarjoilut
* Kutsua keskustelijat
* Vetää keskustelu
* Varata keskusteluun henkilö, joka toimii kirjurina
* Toimittaa keskustelun mahdollisimman tarkka kirjaus [tällä lomakkeella](https://www.lyyti.in/Suuri_Metsadialogipaiva__Kirjauksen_lahettamislomake_4718) välittömästi keskustelun jälkeen

Keskustelun voi järjestää 2, 3 tai 4 tunnin pituisena.

Dialogit listataan [tapahtumasivun loppuun.](https://koneensaatio.fi/metsanpuolella/suuri-metsadialogipaiva/) Ilmoitathan keskustelun tarkennetun aiheen ja mikäli keskusteluusi on avoin ilmoittautuminen, kellonajan ja ilmoittautumisosoitteen/linkin mahdollisimman pian.

Päivän tavoitteena on saada erilaisia toimijoita järjestämään suuri määrä dialogeja eri puolilla Suomea. Dialogeissa osallistujat pääsevät käymään monimuotoista keskustelua, kuulemaan toistensa näkemyksiä, jakamaan havaintoja ja oppimaan uutta. Tarkoitus ei ole päästä yksimielisyyteen vaan rakentaa moniäänistä ymmärrystä.

Kaikista käydyistä dialogeista kootaan yhteenveto ja vaihtoehtoiset tulevaisuusskenaariot, jotka julkaistaan Koneen Säätiön sivuilla kaikkien hyödynnettäväksi.

Suuren Metsädialogipäivän järjestävät Koneen Säätiön *Metsän puolella* -aloite ja DialogiAkatemia ja se on jatkoa [Luottamuksellisiin metsädialogeihin](https://koneensaatio.fi/wp-content/uploads/2025/01/Luottamukselliset-metsadialogit-%E2%80%93-Yhteenveto.pdf). Kokonaisuuden ovat suunnitelleet Timo Lehesvirta, Mari Pantsar, Minka Virtanen ja Janne Kareinen.

**Tervetuloa mukaan! Sinua/teitä/Organisaatiotanne tarvitaan!**